**Канспект падгрупавога занятка**

**Тэма:** «Аўтаматызацыя гука [ш] у звязнай мове»

**Задачы:**

фарміраваць уменні правільна вымаўляць гука [ш] у звязнай мове, расказваць верш з дапамогай схемы, пераказваць тэкст па схеме; удасканальваць уменні правільна выконваць артыкуляцыйныя практыкаванні, вызначаць наяўнасць [ш] у словах, вымаўляць гук [ш] у складах і словах, ажыццяўляць міжмадальны перанос: са зрокавай у слыхамаўленчую мадальнасць, утвараць назоўнікі множнага ліку; выхоўваць цікавасць да занятка.

 **Абсталяванне:** прэзентацыя «Маша і мядзведзь», люстэркі, малюнкі-сімвалы для артыкуляцыйнай гімнастыкі, прадметныя малюнкі, сюжэтныя малюнкі, схемы, цацкі: мядзведзь і лялька Маша.

**Ход занятка**

**1. Уступная частка**

Дзеці, вы любіце казкі? Паглядзіце героі якой казкі перад вамі? (“Маша і мядзведзь”) **Слайд 1**

 **2. Асноўная частка**

Сёння мы адправімся ў госці да Машы і будзем сябраваць з гукам [ш].

***Артыкуляцыйная гімнастыка і дыхальная гімнастыка***

Вось казка пачынаецца. Расказаць яе нам дапамогуць нашыя язычкі.

Раніцай Маша прачнулася, выбегла на ганак, пацягнулася на сонейку і пайшла гайдацца на арэлях (практыкаванне “Арэлі”). У гэты час бабуля з дзядулем ішлі з лесу і неслі поўны кошык грыбоў (практыкаванне “Грыбок”). Маша радасна сустрэла іх і пайшла накрываць на стол. Яна дастала прыгожыя кубачкі (практыкаванне “Кубачак”), духмянае малінавае варэнне (практыкаванне “Смачнае варэнне”), абаранкі (практыкаванне “Абаранак”). Яны сталі піць чай. Які ён гарачы. Падзьмем на губу. ( «Фокус»)

***Аўтаматызацыя гука*** [ш] у ***складах***

Тут за Машай сяброўкі забеглі, **Слайд 2**

Машу ў лес за грыбамі паклікалі.

Маша схапіла кошык, і дзяўчынкі адправіліся ў шлях- дарожку.

У лесе лісточкі варушыліся і дзяўчынкі падхапілі іх песеньку.

Спяваем разам з дзяўчынкамі (пальчыкі «крочаць» па дарожках.)

Ша-ша-ша Шо-шо-шо

Шу-шу-шу Шы-шы-шы

***Аўтаматызацыя гука*** [ш] у ***словах***

***Дыдактычная гульня «Раскладзі прадметы»* (на мальберце)**

Нечакана сяброўкі разышліся ў розныя бакі, і Маша засталася адна. Бачыць: стаіць хатка. **Слайд 3**

Давайце падыдзем бліжэй і паглядзім, хто ў гэтай хатцы жыве. Зайшла Маша ў хатку: што такое? Усюды беспарадак. Давайце дапаможам Машы прыбрацца. Прадметы, у якіх ёсць гук [ш] аставім у хатцы, а ў якіх няма гэтага гуку пакладзем на паліцу мальберта.

***Дыдактычная гульня «Што з’ела Маша?»***

І тут прыйшоў гаспадар дома-Мядзведзь. Спачатку ён раззлаваўся, убачыўшы няпрошаных гасцей. Але потым, убачыўшы парадак у доме, пачаў частававаць Машу. Давайце паглядзім, якія пачастункі падрыхтаваў Міхайла Патапыч. (Кашу, ватрушку, шакалад, вішні, грушу) Маша была вельмі галодная. Таму здагадайцеся, што яна з’ела?

Маша з’ела кашу.

Маша з’ела ватрушку.

Маша з’ела грушу і г.д.

***Фізкультхвілінка***

Мядзведзь вылез з бярлогі,

Аглядзеўся на парозе. (Павароты налева і направа.)

Каб хутчэй набрацца сіл,

Галавою пакруціў. (Кручэнне галавой)

Туды-сюды нахіліўся (Нахілы тулава)

Ледзьве ён не паваліўся.

Ва ўсе бокі паглядзеў і рашыў: (Павароты налева і направа.)

“Не буду спаць, а пайду я лепш гуляць”

***Мядзведзь прапануе нам пагуляць у гульню “Адзін – шмат”***

***Дыдактычная гульня «Адзін-шмат»* (з мячыкам)**

Шар - шары

Шапка - шапкі

Шуба - шубы

Машына - машыны

Мяшок - мяшкі

Кошка - кошкі

Пушка - пушкі

Груша - грушы

**Аўтаматызацыя гука ш у сказах**

А цяпер ён хоча, каб вы расказалі, што намалявана на карцінках.

***Гульнявое практыкаванне “Раскажы, што намалявана”***

Кошка спіць на кушэтцы.

Мішка мыецца пад душам.

Кошкі і мышкі гуляюць у хакей.

Дзед падарыў Пашы мішку.

Мішка едзе на машыне.

Захацелася Машы дадому, але Мядзведзь не хацеў яе адпускаць і прыдумаў ёй розныя заданні. Давайце дапаможам Машы справіцца з імі.

Вам неабходна расказаць верш з дапамогай схемы.

**Аўтаматызацыя гука ш у вершы** *(расказванне з дапамогай схемы)*

Піла Маша малако,

Заядала кашай.

Па вуснам яно цякло

Ў дзяўчынкі нашай.

А вось і наступнае заданне: пераказаць тэкст.

**Аўтаматызацыя гука ш у апавяданні** *(пераказ па схеме)*

Кот пушок

Быў у Дашы кот Пушок. Пайшла Даша ў школу, а Пушок яе дома чакаў.

Прыйшла Даша дамоў і ўбачыла: на падлозе валяліся і ба­буліна шаль, і татава шапка-вушанка. А маміны шлёпанцы ляжалі ў яе капялюшы, на шафе! Кот Пушок сядзеў пад вешал­кай і варушыў вушамі.

Гутарка па змесце:

- Як называецца апавяданне?

- Хто быў у Дашы?

- Куды пайшла Даша?

- Дзе чакаў Пушок Дашу?

- Што ўбачыла Даша, калі прыйшла дамоў?

- Дзе ляжалі маміны шлёпанцы?

- Дзе сядзеў кот Пушок?

Паўторнае чытанне апавядання з устаноўкай на пераказ.

Пераказ па схеме.

**3. Заключная частка**

Малайцы, вы дапамаглі сёння Машы выканаць усе заданні. Рабіць няма чаго: Мядзведзю прыйшлося Машу праводзіць дадому. Бабуля з дзядулем вельмі ўзрадаваліся Машы.

Які гук нам сёння дапамагаў у падарожжы? Якія заданні вам спадабаліся? Якія былі цяжкімі?